CELEX: 52019PC0112
Language: da
Date: 2019-03-08
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Den Almindelige Kommission for Fiskeri i Middelhavet, og om ophævelse af afgørelse 9389/1/14 REV 1

EUROPA-KOMMISSIONEN
            Bruxelles, den 8.3.2019
            COM(2019) 112 final
            2019/0062(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Den Almindelige Kommission for Fiskeri i Middelhavet, og om ophævelse af afgørelse 9389/1/14 REV 1
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne på møderne i Den Almindelige Kommission for Fiskeri i Middelhavet for perioden 2019-2023 i forbindelse med den påtænkte vedtagelse af bevarelses- og forvaltningsforanstaltninger.
            
            
               2.Baggrund for forslaget
            
            
               2.1.Aftalen om oprettelse Den Almindelige Kommission for Fiskeri i Middelhavet 
            
            
               Målet med aftalen om oprettelse af Den Almindelige Kommission for Fiskeri i Middelhavet ("GFCM-aftalen") er at sikre bevarelse og bæredygtig udnyttelse på biologisk, socialt, økonomisk og miljømæssigt plan af de levende marine ressourcer og en bæredygtig udvikling af akvakultursektoren i aftaleområdet. GFCM-aftalen trådte i kraft i 1952. Ændringer til GFCM-aftalen blev godkendt i 1963, 1976, 1997 og 2014.
            
            
               Den Europæiske Union er part i GFCM-aftalen og har godkendt den ved Rådets afgørelse 98/416/EF
                  1
               . Bulgarien, Kroatien, Cypern, Frankrig, Grækenland, Italien, Malta, Rumænien, Slovenien og Spanien er også kontraherende parter i GFCM-aftalen.
            
            
               2.2.Den Almindelige Kommission for Fiskeri i Middelhavet
            
            
               Den Almindelige Kommission for Fiskeri i Middelhavet (GFCM) er et organ, der er oprettet ved GFCM-aftalen og er ansvarligt for at sikre bevarelse og bæredygtig udnyttelse på biologisk, socialt, økonomisk og miljømæssigt plan af de levende marine ressourcer og en bæredygtig udvikling af akvakultursektoren i Middelhavet, Sortehavet og de tilstødende farvande. Den vedtager foranstaltninger med henblik på bevarelse og bæredygtig udnyttelse af de fiskeressourcer, der hører under dens kompetenceområde.
            
            
               Som medlem af GFCM har Unionen medbestemmelses- og stemmeret. En er vedtaget en erklæring om Unionens kompetence med henblik på GFCM-aftalen. Unionen udøver stemmerettigheder på vegne af de medlemsstater, der er kontraherende parter: når Unionen stemmer, stemmer dens medlemsstater ikke, og omvendt. GFCM træffer sine afgørelser med et flertal på to tredjedele af de GFCM-medlemmer, som er til stede og stemmer.
            
            
               2.3.GFCM's afgørelser
            
            
               GFCM har beføjelse til at vedtage bevarelses- og forvaltningsforanstaltninger for det fiskeri, der hører under dens kompetenceområde, som er bindende for de kontraherende parter.
            
            
               I henhold til GFCM-aftalens artikel 13, stk. 3, træder foranstaltningerne i kraft 120 dage efter den dato, på hvilken de kontraherende parter underrettes om dem af GFCM. Kontraherende parter, der gør indsigelse mod en foranstaltning truffet af GFCM inden for 120 dage efter at være blevet underrettet derom, er ikke bundet af den pågældende foranstaltning. Hvis over en tredjedel af de kontraherende parter gør indsigelse mod en foranstaltning, er de resterende kontraherende parter ikke forpligtet til at gennemføre den anfægtede foranstaltning.
            
            
               3.Holdning, der skal indtages på Unionens vegne
            
            
               Den holdning, der skal indtages på Unionens vegne på de årlige møder i de regionale fiskeriforvaltningsorganisationer (RFFO'er), fastlægges på nuværende tidspunkt efter en totrinsmodel. De vejledende principper og retningslinjer for Unionens holdning fastlægges i en rådsafgørelse for flere år ad gangen, hvorefter holdningen justeres forud for hvert årsmøde ved et uofficielt kommissionsdokument, som drøftes i Rådets arbejdsgruppe.
            
            
               For GFCM er denne fremgangsmåde gennemført ved Rådets afgørelse 9389/1/14 REV 1 af 8. maj 2014, hvori Unionens holdning i GFCM er fastlagt for perioden 2014-2018. Nævnte afgørelse indeholder de generelle principper og retningslinjer, men tager i videst muligt omfang hensyn til særlige forhold i GFCM. I overensstemmelse med medlemsstaternes ønske indeholder den desuden en standardprocedure for fastlæggelsen af Unionens holdning fra år til år.
            
            
               Det er i afgørelse 9389/1/14 REV 1 fastsat, at Unionens holdning skal tages op til revision forud for det årlige møde i 2019. Derfor fastlægges Unionens holdning inden for rammerne af GFCM for perioden 20192023 ved dette forslag, og afgørelse 9389/1/14 REV 1 erstattes.
            
            
               Afgørelse 9389/1/14 REV 1 indeholder principperne og retningslinjerne for den nye fælles fiskeripolitik som fastsat i Europa-Parlamentets og Rådets forordning (EU) nr. 1380/2013
                  2
               , idet der også tages hensyn til målene i Kommissionens meddelelse om den eksterne dimension af den fælles fiskeripolitik
                  3
               . Unionens holdning til Lissabontraktaten er endvidere justeret i nævnte afgørelse.
            
            
               I forbindelse med den aktuelle revision tages der, hvad angår indvirkningen af fiskeriet, hensyn til Kommissionens meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om en europæisk strategi for plast i en cirkulær økonomi
                  4
               , den fælles meddelelse fra Unionens højtstående repræsentant for udenrigsanliggender og sikkerhedspolitik og Kommissionen om international havforvaltning: en dagsorden for havenes fremtid
                  5
                og Rådets konklusioner om denne fælles meddelelse
                  6
               .
            
         
         
            
               
                  I forbindelse med den aktuelle revision tages der også hensyn til de forpligtelser, som EU har indgået på internationalt plan vedrørende Middelhavet og Sortehavet i Maltas MedFish4Ever-ministererklæring
                     7
                   og i Sofiaministererklæringen
                     8
                  .
               
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) skal Rådet vedtage afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."
            
            
               "Retsakter, der har retsvirkninger", omfatter retsakter, der har retsvirkninger i medfør af de folkeretlige regler, som gælder for det pågældende organ, og retsforskrifter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  9
               .
            
            
               4.1.2.Anvendelse på det foreliggende tilfælde
            
            
               GFCM er et organ, der er nedsat ved en aftale, nemlig GFCM-aftalen.
            
            
               De retsakter, som GFCM skal vedtage, udgør retsakter, der har retsvirkninger. De påtænkte retsakterne vil være bindende i henhold til folkeretten, jf. artikel 13 i GFCM-aftalen, og vil kunne få afgørende indflydelse på indholdet af EU-lovgivningen, herunder på: 
            
            
               Rådets forordning (EF) nr. 1005/2008, hvorved der oprettes en EF-ordning, som skal forebygge, afværge og standse ulovligt, urapporteret og ureguleret fiskeri (IUU-fiskeri)
                  10
                
            
            
               Rådets forordning (EF) nr. 1224/2009, om oprettelse af en EF-kontrolordning med henblik på at sikre overholdelse af reglerne i den fælles fiskeripolitik
                  11
               , og 
            
            
               Europa-Parlamentets og Rådets forordning (EU) 2017/2403 af 12. december 2017 om en bæredygtig forvaltning af de eksterne fiskerflåder
                  12
               .
            
            
               De påtænkte retsakter supplerer eller ændrer ikke den institutionelle ramme for GFCM-aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den pågældende retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Anvendelse på det foreliggende tilfælde
            
            
               Hovedformålet med og indholdet af den påtænkte retsakt vedrører fiskeri. Forordning (EU) nr. 1380/2013 udgør retsgrundlaget for udarbejdelsen af de principper, der skal afspejles i denne holdning.
            
            
               Det materielle retsgrundlag for den foreslåede afgørelse er derfor artikel 43, stk. 2, i TEUF. Afgørelsen skal erstatte afgørelse 9389/1/14 REV 1, som dækker perioden 2014-2018.
            
         
         
            
               4.3.Konklusion
            
            
               Retsgrundlaget for forslaget til afgørelse bør være artikel 43, stk. 2, i TEUF sammenholdt med artikel 218, stk. 9, i TEUF.
            
            
               2019/0062 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Den Almindelige Kommission for Fiskeri i Middelhavet, og om ophævelse af afgørelse 9389/1/14 REV 1
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets afgørelse 98/416/EF
                  13
                tiltrådte Den Europæiske Union aftalen om oprettelse af Den Almindelige Kommission for Fiskeri i Middelhavet (GFCM-aftalen). Bulgarien, Kroatien, Cypern, Frankrig, Grækenland, Italien, Malta, Rumænien, Slovenien og Spanien er også kontraherende parter i GFCM-aftalen. 
            
            
               (2)Den Almindelige Kommission for Fiskeri i Middelhavet (GFCM) er ansvarlig for vedtagelsen af foranstaltninger, der skal sikre langsigtet bevarelse og bæredygtig udnyttelse af fiskeressourcerne og en bæredygtig udvikling af akvakultursektoren i GFCM-aftaleområdet. Sådanne foranstaltninger kan blive bindende for Unionen.
            
            
               (3)I henhold til Europa-Parlamentets og Rådets forordning (EU) nr. 1380/2013
                  14
                skal EU sikre, at fiskeri- og akvakulturaktiviteter er miljømæssigt bæredygtige på lang sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, og som bidrager til fødevareforsyningssikkerheden. Det er ligeledes fastsat i nævnte forordning, at Unionen skal forvalte fiskeriet efter en forsigtighedstilgang og bestræbe sig på at sikre, at udnyttelsen af havets levende biologiske ressourcer genopretter og opretholder bestandene af befiskede arter på niveauer, der kan give det maksimale bæredygtige udbytte. Endvidere er det fastsat, at Unionen skal træffe forvaltnings- og bevarelsesforanstaltninger på grundlag af den bedste foreliggende videnskabelige rådgivning, støtte udbygningen af videnskabelig viden og rådgivning, gradvis eliminere udsmid og fremme fangstmetoder, der bidrager til et mere selektivt fiskeri, til undgåelse og størst mulig begrænsning af uønskede fangster og til fiskeri med begrænset indvirkning på det marine økosystem og fiskeressourcerne. Derudover er det i forordning (EU) nr. 1380/2013 udtrykkeligt fastsat, at Unionen skal anvende disse mål og principper i forbindelse med varetagelsen af sine eksterne fiskeriforbindelser.
            
            
               (4)Som meddelt i den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen om international havforvaltning: en dagsorden for havenes fremtid
                  15
                og Rådets konklusioner om denne fælles meddelelse
                  16
                er fremme af foranstaltninger til støtte og forbedring af effektiviteten af de regionale fiskeriforvaltningsorganisationer (RFFO'er) og, hvor det er relevant, forbedring af deres forvaltning et centralt element i Unionens indsats i disse fora.
            
            
               (5)I Kommissionens meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om en europæisk strategi for plast i en cirkulær økonomi
                  17
                henvises der til specifikke foranstaltninger til reducering af plast og havforurening og til forebyggelse af, at fiskeredskaber mistes eller efterlades til søs.
            
            
               (6)Som anført i konklusionerne fra ministerkonference om bæredygtigheden af fiskeriet i Middelhavet, hvorpå Maltas MedFish4Ever-ministererklæring blev vedtaget den 30. marts 2017, og fra konferencen på højt plan om fiskeri og akvakultur i Sortehavet, hvorpå Sofiaministererklæringen blev vedtaget den 7. juni 2018 er fremme af foranstaltninger til støtte og forbedring af dataindsamling og videnskabelig evaluering, økosystembaseret fiskeriforvaltning, en kultur for overholdelse af reglerne med henblik på at forebygge ulovligt, urapporteret og ureguleret fiskeri, bæredygtig(t) ikke-industriel(t) fiskeri og akvakultur, samt øget solidaritet og koordinering centrale elementer i Unionens indsats i disse fora.
            
            
               (7)Den holdning, der skal indtages på Unionens vegne på møderne i GFCM for perioden 2019-2023, bør fastlægges, eftersom GFCM's bevarelses- og forvaltningsforanstaltninger vil være bindende for Unionen og vil kunne få afgørende indflydelse på indholdet af EU-lovgivningen, nemlig Rådets forordning (EF) nr. 1005/2008
                  18
               , Rådets forordning (EF) nr. 1224/2009
                  19
               , og Europa-Parlamentets og Rådets forordning (EU) 2017/2403
                  20
               .
            
            
               (8)Den holdning, der skal indtages på Unionens vegne på møderne i GFCM, er på nuværende tidspunkt fastlagt ved Rådets afgørelse 9389/1/14 REV 1
                  21
               . Afgørelse 9389/1/14 REV 1 bør ophæves og erstattes med en ny afgørelse for perioden 2019-2023.
            
            
               (9)I betragtning af udviklingen i fiskeressourcerne i GFCM-aftaleområdet og det deraf følgende behov for, at der i Unionens holdning tages hensyn til den nye udvikling, herunder nye videnskabelige og andre oplysninger, der forelægges forud for eller på møderne i GFCM, skal der i overensstemmelse med princippet om loyalt samarbejde mellem EU-institutionerne som fastsat i artikel 13, stk. 2, i TEU fastlægges procedurer for præciseringen fra år til år af Unionens holdning for perioden 2019-2023 — 
            
            
               VEDTAGET DENNE AFGØRELSE:
            
         
         
            
               Artikel 1
            
            
               Den holdning, der skal indtages på Unionens vegne på møderne i Den Almindelige Kommission for Fiskeri i Middelhavet (GFCM), er fastlagt i bilag I. 
            
            
               Artikel 2
            
            
               Den holdning, der skal indtages på Unionens vegne på møderne i GFCM, præciseres fra år til år i overensstemmelse med bilag II. 
            
            
               Artikel 3
            
            
               Unionens holdning, som er fastlagt i bilag I, vurderes og revideres i givet fald af Rådet på forslag af Kommissionen senest med henblik på det årlige møde i GFCM i 2024. 
            
            
               Artikel 4
            
            
               Afgørelse 9389/1/14 REV 1 af 8. maj 2014 ophæves.
            
            
               Artikel 5
            
            
               Denne afgørelse er rettet til Kommissionen. 
            
            
               Udfærdiget i Bruxelles, den […].
            
            
               
                     På Rådets vegne
               
               
                     
               
               
                     Formand
               
            
         
         
            
                  
                     (1)
                  
                        EUT L 190 af 4.7.1998, s. 34.
               
               
                  
                     (2)
                  
                        Europa-Parlamentets og Rådets forordning (EU) nr. 1380/2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (3)
                  
                        COM(2011) 424 af 13.7.2011.
               
               
                  
                     (4)
                  
                        COM(2018) 28 final af 16.1.2018.
               
               
                  
                     (5)
                  
                        JOIN(2016) 49 final af 10.11.2016.
               
               
                  
                     (6)
                  
                        7348/1/17 REV 1 af 24.3.2017.
               
               
                  
                     (7)
                  
                        
                  https://ec.europa.eu/fisheries/inseparable/sites/inseparable/files/2018-01-26-declaration-malta.pdf
                  .
               
               
                  
                     (8)
                  
                        
                  https://ec.europa.eu/fisheries/sites/fisheries/files/docs/2018-06-07-sofia-declaration_en.pdf
                  .
               
               
                  
                     (9)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61 og 64.
               
               
                  
                     (10)
                  
                        EUT L 286 af 29.10.2008, s. 1.
               
               
                  
                     (11)
                  
                        EUT L 343 af 22.12.2009, s. 1.
               
               
                  
                     (12)
                  
                        EUT L 347 af 28.12.2017, s. 81.
               
               
                  
                     (13)
                  
                        Rådets afgørelse af 16. juni 1998 om Det Europæiske Fællesskabs tiltrædelse af Den Almindelige Kommission for Fiskeri i Middelhavet (EFT L 190 af 4.7.1998, s. 34).
               
               
                  
                     (14)
                  
                        Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (15)
                  
                        JOIN(2016) 49 final af 10.11.2016.
               
               
                  
                     (16)
                  
                        7348/1/17 REV 1 af 24.3.2017.
               
               
                  
                     (17)
                  
                        COM(2018) 28 final af 16.1.2018.
               
               
                  
                     (18)
                  
                        Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (EUT L 286 af 29.10.2008, s. 1).
               
               
                  
                     (19)
                  
                        Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).
               
               
                  
                     (20)
                  
                        Europa-Parlamentets og Rådets forordning (EU) 2017/2403 af 12. december 2017 om en bæredygtig forvaltning af de eksterne fiskerflåder og om ophævelse af Rådets forordning (EF) nr. 1006/2008 (EUT L 347 af 28.12.2017, s. 81).
               
               
                  
                     (21)
                  
                        Rådets afgørelse af 8. maj 2014 om den holdning, der skal indtages på Den Europæiske Unions vegne i Den Almindelige Kommission for Fiskeri i Middelhavet (GFCM).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 8.3.2019
            COM(2019) 112 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Den Almindelige Kommission for Fiskeri i Middelhavet, og om ophævelse af afgørelse 9389/1/14 REV 1
            
               
         
         
            
               BILAG I
            
            
               Den holdning, som skal indtages på Den Europæiske Unions vegne i Den Almindelige Kommission for Fiskeri i Middelhavet (GFCM)
            
            
               1.PRINCIPPER
            
            
               Inden for rammerne af GFCM skal Unionen:
            
            
               a) handle i overensstemmelse med de mål og principper, som Unionen sigter mod inden for rammerne af den fælles fiskeripolitik, og som navnlig går ud på ved hjælp af forsigtighedstilgangen og målene vedrørende bæredygtig udnyttelse, jf. artikel 2, stk. 2, i forordning (EU) nr. 1380/2013, at fremme gennemførelsen af en økosystembaseret tilgang til fiskeriforvaltning, at undgå og begrænse uønskede fangster mest muligt og gradvis at eliminere udsmid, at reducere fiskeriets negative indvirkning på det marine økosystem og habitaterne og ligeledes at fremme et økonomisk levedygtigt og konkurrencedygtigt EU-fiskeri, hvor de, der er afhængige af fiskeriet, sikres en rimelig levestandard, samtidig med at der tages hensyn til forbrugernes interesser
            
            
               b) arbejde hen imod en passende inddragelse af aktører i forberedelsen af GFCM-foranstaltninger og sikre, at foranstaltninger vedtaget inden for rammerne af GFCM er i overensstemmelse med målene for GFCM-aftalen
            
            
               c) sikre, at de foranstaltninger, der vedtages inden for rammerne af GFCM, er forenelige med folkeretten, især FN's havretskonvention af 1982, FN-aftalen af 1995 om bevarelse og forvaltning af fælles fiskebestande og stærkt vandrende fiskebestande, aftalen af 1993 om fremme af fiskerfartøjers overholdelse af internationale bevarelses- og forvaltningsforanstaltninger på åbent hav og Fødevare- og Landbrugsorganisationens aftale af 2009 om havnestatsforanstaltninger
            
            
               d)sigte mod at gennemføre de foranstaltninger og tilsagn, der er fastsat i MedFish4Ever-ministererklæringen undertegnet i Malta den 30. marts 2017 og i Sofiaministererklæringen undertegnet den 7. juni 2018, og hvis formål navnlig er at forbedre dataindsamling og videnskabelig evaluering, indføre en økosystembaseret forvaltning af fiskeriet, udvikle en kultur for overholdelse af reglerne med henblik på at forebygge ulovligt, urapporteret og ureguleret fiskeri, støtte bæredygtig(t) ikke-industriel(t) fiskeri og akvakultur, samt sikre øget solidaritet og koordinering i Middelhavsområdet
            
            
               e) fremme holdninger, der er i overensstemmelse med bedste praksis som anvendt af de regionale fiskeriforvaltningsorganisationer (RFFO'er) i samme område
            
            
               f) søge sammenhæng og synergi med den politik, som Unionen følger som led i sine bilaterale fiskeriforbindelser med tredjelande, og sikre sammenhæng med sine øvrige politikker, navnlig på områderne eksterne forbindelser, beskæftigelse, miljø, handel, udvikling, forskning og innovation
            
            
               g)sikre, at Unionens internationale forpligtelser overholdes
            
            
               h) følge Rådets konklusioner af 19. marts 2012 om Kommissionens meddelelse om den fælles fiskeripolitiks eksterne dimension
                  1
               
            
            
               i) sigte mod at skabe lige vilkår for EU-fiskerflåden inden for GFCM-aftaleområdet på grundlag af de samme principper og standarder som dem, der gælder i henhold til EU-lovgivningen, og mod at fremme en ensartet gennemførelse af disse principper og standarder
            
            
               j) sikre overensstemmelse med målsætningerne i den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen om international havforvaltning: en dagsorden for havenes fremtid
                  2
                og med Rådets konklusioner om denne fælles meddelelse
                  3
               , og fremme foranstaltninger til støtte og forbedring af GFCM og, hvor det er relevant, forbedre GFCM's forvaltning og resultater (navnlig med hensyn til videnskab, overholdelse, gennemsigtighed og beslutningstagning) med henblik på at bidrage til alle de forskellige dimensioner af bæredygtig havforvaltning
            
            
               k) fremme koordineringen mellem RFFO'erne og de regionale havkonventioner og samarbejdet med globale organisationer, alt efter hvad der er relevant, inden for deres respektive mandat
            
            
               l)blandt RFFO'er med ansvar for andre arter end tun fremme samarbejdsmekanismer i tråd med den såkaldte Kobeprocedure for RFFO'er med ansvar for tun.
            
            
               2.Retningslinjer
            
            
               Unionen skal i relevant omfang stræbe efter at støtte vedtagelsen af følgende tiltag inden for rammerne af GFCM:
            
            
               a) foranstaltninger til bevarelse og forvaltning af fiskeressourcerne i GFCM-aftaleområdet baseret på den bedste foreliggende videnskabelige rådgivning, herunder samlede tilladte fangstmængder (TAC'er) og kvoter eller fiskeriindsatsregulering for havets levende biologiske ressourcer reguleret af GFCM, som resulterer i et fiskeri på et niveau, der på et gradvis stigende grundlag giver det maksimale bæredygtige udbytte senest inden udgangen af 2020. Om nødvendigt skal disse bevarelses- og forvaltningsforanstaltninger omfatte særlige foranstaltninger for bestande, der lider under overfiskning, i overensstemmelse med fiskerimulighederne
            
         
         
            
               b) foranstaltninger, der skal forebygge, afværge eller standse ulovligt, urapporteret og ureguleret fiskeri (IUU-fiskeri) i GFCM-aftaleområdet, herunder opførelse af fartøjer på IUU-lister
            
            
               c) foranstaltninger til overvågning, kontrol og tilsyn i GFCM-aftaleområdet for at sikre en effektiv kontrol og overholdelse af foranstaltninger vedtaget inden for rammerne af GFCM
            
            
               d) foranstaltninger, der skal reducere fiskeriets og akvakulturens negative indvirkning på havets biodiversitet og det marine økosystem mest muligt, herunder foranstaltninger til at reducere havforurening og forebygge udtømning af plast til havs og mindske indvirkningen af plast i havene på den marine biodiversitet og de marine økosystemer, foranstaltninger til at beskytte sårbare marine økosystemer i GFCM-aftaleområdet i tråd med FAO's internationale retningslinjer for forvaltning af dybhavsfiskeri på åbent hav, samt foranstaltninger, der tager sigte på at undgå og i videst muligt omfang reducere uønskede fangster, særligt af sårbare marine arter, og på gradvis at eliminere udsmid
            
            
               e)foranstaltninger til at mindske virkningen af efterladte, tabte eller på anden måde kasserede fiskeredskaber (ALDFG) i havet og til at lette identificering og bjærgning af sådanne redskaber
            
            
               f)tiltag, der fremmer udvikling af en bæredygtig akvakultursektor i overensstemmelse med den relevante EU-lovgivning
            
            
               g)fælles tilgange med andre regionale fiskeriforvaltningsorganisationer, hvor det er relevant, især dem, der deltager i fiskeriforvaltningen i det samme område
            
            
               h) supplerende tekniske foranstaltninger baseret på rådgivning fra GFCM's organer og arbejdsgrupper 
            
            
               i)henstillinger, der tilskynder til gennemførelsen af Den Internationale Arbejdsorganisations (ILO) konvention om arbejdsforhold i fiskerisektoren, hvor det er relevant og i det omfang, det er tilladt efter de relevante stiftelsesdokumenter
            
            
               j)foranstaltninger, der stemmer overens med de forpligtelser, som er fastsat i MedFish4Ever-ministererklæringen og Sofiaministererklæringen.
            
            
               BILAG II
            
            
               Præcisering fra år til år af den holdning, som Unionen skal indtage
            
            
               på møderne i Den Almindelige Kommission for Fiskeri i Middelhavet 
            
            
            
               Forud for hvert møde i GFCM, når dette organ skal vedtage afgørelser, der vil have retsvirkninger for Unionen, træffes de nødvendige foranstaltninger til at sikre, at den holdning, der skal indtages på Unionens vegne, tager hensyn til de seneste videnskabelige og andre relevante oplysninger, der er fremsendt til Europa-Kommissionen, i overensstemmelse med principperne og retningslinjerne i bilag I.
            
            
               Med henblik herpå og på baggrund af de fremsendte oplysninger forelægger Kommissionen i tilstrækkelig god tid inden hvert møde i GFCM et skriftligt dokument for Rådet eller dets forberedende organer, hvori er fastlagt enkelthederne i den foreslåede præcisering af Unionens holdning med henblik på drøftelse og godkendelse af detaljerne i den holdning, som Unionen skal give udtryk for.
            
            
               Hvis det i løbet af et møde i GFCM, herunder på stedet, er umuligt at nå til enighed, således at Unionens holdning tager hensyn til nye elementer, henvises sagen til Rådet eller dets forberedende organer.
            
            
         
         
            
                  
                     (1)
                  
                        7087/12 REV 1 ADD 1 COR 1. 
               
               
                  
                     (2)
                  
                        JOIN(2016) 49 final af 10.11.2016.
               
               
                  
                     (3)
                  
                        7348/1/17 REV 1 af 24.3.2017.